Jerio

Jerio estas litero (historie, ligaturo) de Glagolico, Kirilico kaj de pluraj cirilaj alfabetoj modernaj.

 Historio 
En ambaŭ slavonaj alfabetoj jerio aperas kiel kombino de la granda jero kaj I: ЪI = Ъ + I (kirilice), kaj simile en Glagolico: 25px. La praslava sonvaloro de litero ne estas tute klara, eble ĝi estis sono simila al la turka ı aŭ al ĝia moderna sonvaloro en la rusa lingvo ; sed ne maleblas, ke efektive ĝi estis diftongo responda al siaj grafikaj formoj en ambaŭ slavonaj alfabetoj.

En la modernaj lingvoj tiu litero prezentas simplan vokalon, kaj ne plu estas perceptata kiel literkombino; interalie, tion atestas la formoŝanĝo: en la 14-a jarcento la kirilica formo simpliĝas, la historian jeregon anstataŭigas jereto: ЪI → Ы. Por ruslingvano la disigo de la litero Ы en greklandaj stratŝildoj estas same amuza, kiel la nedisigo de la duliteraĵo CH en la Pragaj stratŝildoj por anglalingvano:

 EШ XУ CHБ AЬ NI C E

 La nomo 
Ankaŭ la nomo de la litero estas kombino de la nomoj de la komponantaj literoj: jer + i →jeri; sekve la natura esperantigo estas jer/o + i →jer/i/o.

 Kodnumeroj 
Ĝiaj Unikodaj pozicioj estas la jenaj:

 Minuskle:
 Laŭ dekuma sistemo, 1099
 Laŭ deksesuma sistemo, 044b
 Laŭ okuma sistemo, 002113
 Majuskle:
 Laŭ dekuma sistemo, 1067
 Laŭ deksesuma sistemo, 042b
 Laŭ okuma sistemo, 002053

Ы